Návrh

Zákon

z ........2002,

ktorým sa mení a dopĺňa zákon č. 73/1998 Z.z.
o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení neskorších predpisov

	Národná rada Slovenskej republiky sa uzniesla na tomto zákone:

Čl. I

	Zákon č. 73/1998 Z.z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície v znení zákona č. 58/1999 Z.z., zákona č. 181/1999 Z.z., zákona č. 356/1999 Z.z.,  zákona č. 224/2000 Z.z., 	zákona č. 464/2000 Z.z., zákona č. 241/2001 Z.z., zákona č. 98/2002 Z.z., zákona č. 328/2002 Z.z. a zákona č. 422/2002 Z.z. sa mení takto: 

1. § 85 ods. 5 znie:

“(5) Percentuálne zvýšenie funkčných platov ustanoví zákon o štátnom rozpočte Slovenskej republiky. Funkčný plat sa zaokrúhľuje na celé desaťkoruny smerom nahor.”. 

2.	V § 85 sa vypúšťajú odseky 6 a 7. 

Čl. 2 

Tento zákon nadobúda účinnosť dňom vyhlásenia.